10. децембра 2015. објављено је да ће он представљати Русију на Песми Евровизије која ће се одржати у Стокхолму. 5. марта 2016, на званичном Јутјуб каналу објављена је и песма којом ће се представити, "You are the only one". Песма је за један дан прегледана милион пута. Композицију је урадио успешни евровизијски тандем - прослављени руски и грчки продуценти Филип Киркоров (представник Русије на Песми Евровизије 1995) и Димитрис Контопулос. За сценску презентацију побринуо се Фокас Евангелис. Исти тим је стајао иза наступа Украјине у Београду 2008, коју је тада представљала Ани Лорак с нумером "Shady Lady" и сестара Толмачев у Копенхагену 2014. с песмом "Shine". Текст за песму написали су Џон Балард и Ралф Чарли.